Lav et referat af nedenstående tekst:

Tekst:
Regeringen og regionerne har præsenteret en akutplan for sundhedsvæsenet, som møder kritik fra de ansatte på sygehusene. - Vi kan ikke se, hvordan det skal blive bedre, lyder reaktionen fra Christina Windau Hay Lund, der er kredsforkvinde for Dansk Sygeplejeråd i Kreds Nordjylland. Sundhedsordfører Flemming Møller Mortensen (S) forstår frustrationerne, men tror på, at den nye plan vil komme til at gavne både personalet, de pårørende og patienterne: - Det er også derfor, der er taget initiativer og lagt forslag frem, der skal skabe en reelt god grund til at gøre en god indsats, siger han. Flere operationer - mindre stress I den nye akutplan er der afsat to milliarder kroner over to år til blandt andet at nedbringe de lange ventetider i sundhedsvæsenet. Det betyder, at et allerede presset personale nu på landsplan skal operere tre procent flere patienter næste år. Det vil sige 10.000 nye operationer. Men her mener Flemming Møller Mortensen altså, at den nye plan i stedet vil fjerne stresset fra både personalet og patienter, da den giver mulighed for at efterlønnere blandt andet kan komme ind og tjene gode penge på sygehuset uden at blive modregnet i deres efterløn. Fokus på ventetider Men problemet er der altså stadig for sygeplejerskerne på landets sygehuse, som råber på mere i løn. For selvom Flemming Møller Mortensen er forstående overfor, at det er svært, så understreger han dog stadig, at den nye plans primære mål er ventetiderne. - Det, jeg synes, er det vigtigste, er, at vi får sat fokus på at få ventetider på sygehusenes behandlinger ned, for det stresser virkelig patienter, pårørende, men i den grad også personalet i sundhedsvæsenet. Se reaktionerne på den nye akutpakke her:

Referat:
Mens de ansatte på sygehusene ikke ser positivt på den nye akutplan, så ser Socialdemokratiets sundhedsordfører den som en stor hjælp.